Εγγραφή ασφαλισμένου στο Μητρώο Ασφαλισμένων του Τ.Ε.Α.Υ.Ε.Τ. – Ν.Π.Ι.Δ.
Η εγγραφή των ασφαλισμένων γίνεται από τους εργοδότες, μέσω της μηνιαίας δήλωσης ασφαλιστικών εισφορών στη ψηφιακή πλατφόρμα του Ταμείου.
Στην ασφάλιση του Ταμείου υπάγονται υποχρεωτικά: α) όλοι οι απασχολούμενοι στα παντοπωλεία, εδωδιμοπωλεία, οινοπαντοπωλεία, στις επιχειρήσεις υπεραγοράς (σούπερ μάρκετ), στα καταστήματα τροφίμων−φρέσκων, νωπών ή κατεψυγμένων καθώς και βιολογικών προϊόντων και ειδών υγιεινής διατροφής, στις επιχειρήσεις χονδρικής και λιανικής εμπορίας και διανομής κονσερβών και, γενικά, τυποποιημένων και νωπών ή διατηρημένων ειδών διατροφής, στα πρατήρια βιομηχανιών και βιοτεχνιών ειδών διατροφής, στις επιχειρήσεις εμπορίας και διανομής χονδρικά και λιανικά τυριών, λιπών και βουτύρων, γαλακτοκομικών προϊόντων, αλλαντικών, ελαίου και ελαιών, δημητριακών, αλεύρων, μπαχαρικών, στα καφεκοπτεία και στις επιχειρήσεις επεξεργασίας και εμπορίας καφέ και ξηρών καρπών και λοιπών συναφών ειδών της περιοχής Αθηνών, Πειραιώς και Περιχώρων (Ν. Αττικής πλην νήσων). β) οι Καταστηματάρχες χονδρικής και λιανικής πώλησης ειδών εμπορίου τροφίμων, όπως στην ανωτέρω παράγραφο περιγράφονται.
Στις επιχειρήσεις που λειτουργούν ως εταιρείες ασφαλίζονται στο Ταμείο οι ομόρρυθμοι εταίροι των προσωπικών εταιρειών, οι διαχειριστές της Ε.Π.Ε./Ι.Κ.Ε., οι Διευθύνοντες Σύμβουλοι και οι Συμπράττοντες Σύμβουλοι των Α.Ε. Επίσης στην ασφάλιση υπάγονται οι ετερόρρυθμοι εταίροι των ετερορρύθμων εταιρειών, οι εταίροι των Ε.Π.Ε./Ι.Κ.Ε. και τα μέλη των Διοικητικών Συμβουλίων των Α.Ε., εφόσον δεν είναι ασφαλισμένα, για οποιοδήποτε λόγο, σε άλλο Ταμείο Επικουρικής Ασφάλισης. Ειδικά τα μέλη Δ.Σ. Α.Ε. ασφαλίζονται ως ανωτέρω, εφόσον είναι μέτοχοι της Α.Ε. σε ποσοστό τουλάχιστον 5%.
Κάθε εργαζόμενος ασφαλίζεται υποχρεωτικά στο Ταμείο χωρίς να απαιτείται η συμμετοχή του σε συνδικαλιστική οργάνωση ή επαγγελματική ένωση εργαζομένων.
Η διαδικασία αφορά στην εγγραφή ασφαλισμένου στο Μητρώο Ασφαλισμένων του Ταμείου Επαγγελματικής Ασφάλισης Υπαλλήλων Εμπορίου Τροφίμων (Τ.Ε.Α.Υ.Ε.Τ. – Ν.Π.Ι.Δ.) και γίνεται αποκλειστικά μέσω του εργοδότη.
Πληροφοριακή πλατφόρμα του Ταμείου (OPUS)
Ταμείο Επαγγελματικής Ασφάλισης Υπαλλήλων Εμπορίου Τροφίμων (Τ.Ε.Α.Υ.Ε.Τ. – Ν.Π.Ι.Δ.)
Έγκριση καταστατικού Ταμείου Επαγγελματικής Ασφάλισης Υπαλλήλων Εμπορίου Τροφίμων Ν.Π.Ι.Δ. (Τ.Ε.ΑΥ.Ε.Τ.– Ν.Π.Ι.Δ.)», σύμφωνα με την παράγραφο 2 του άρθρου 36 του Ν. 4052/2012.
Κανονισμός Εσωτερικής Λειτουργίας Ταμείου
Εφαρμογή διαδοχικής ασφάλισης μεταξύ φορέων επικουρικής ασφάλισης ΝΠΔΔ, ΝΠΙΔ κλπ. και Ταμείων του άρθρου 36 του Ν. 4052/2012.
Έλεγχος των στοιχείων του αρχείου μέσω του πληροφοριακού συστήματος του Ταμείου.
Ολοκλήρωση απογραφής ασφαλισμένου και αποστολή Αριθμού Μητρώου μέσω email